Call DW หุ้นรับเหมาก่อสร้าง บวกสวนตลาดตามหุ้นอ้างอิง
ตลาดหุ้นผันผวนหนุนนักลงทุนเทรด SET50 DW โดยในระหว่างวัน ดัชนีหลักทรัพย์ SET50 เคลื่อนไหวลงไปแตะระดับ 939.91 จุดก่อนจะรีบาวน์ขึ้นมาและปิดตลาดที่ 943.07 ซึ่งส่งผลให้นักลงทุนเข้าเทรด SET50 DW สลับทั้ง Call และ Put
27 ก.ค. 2558

บล.แมคควอรี กล่าวว่า ตลาดหุ้นผันผวนหนุนนักลงทุนเทรด SET50 DW โดยในระหว่างวัน ดัชนีหลักทรัพย์ SET50 เคลื่อนไหวลงไปแตะระดับ 939.91 จุดก่อนจะรีบาวน์ขึ้นมาและปิดตลาดที่ 943.07 ซึ่งส่งผลให้นักลงทุนเข้าเทรด SET50 DW สลับทั้ง Call และ Put อย่างไรก็ตาม สำหรับ DW บนหุ้นรายตัว นักลงทุนให้ความสนใจในหลายกลุ่ม เช่น กลุ่มพลังงาน ธนาคาร รับเหมาก่อสร้าง และวัสดุก่อสร้าง โดย DW28 ที่ได้รับความสนใจ เช่น PTT28C1510A ITD28C1509A และรวมทั้ง TPIP28C1510A เป็นต้น
ขณะที่ข้อมูลการซื้อขาย DW ณ สิ้นวัน นักลงทุนซื้อสุทธิ DW หลายรุ่นเช่นกัน ได้แก่ TPIP28C1510A 1.8 ล้านหน่วย PTTG28C1512A 1.2 ล้านหน่วย และ KTB28C1510A 1.1 ล้านหน่วย ส่วนแรงขายสุทธิ ได้แก่ S5028C1508A 13.4 ล้านหน่วย TTA28C1510A 6.0 ล้านหน่วย และ S5028C1509C 1.6 ล้านหน่วย
ทั้งนี้ ในระหว่างวันกลุ่มธนาคารและพลังงานยังคงปรับตัวลงต่อเนื่อง ส่งผลให้ Put DW ที่เกี่ยวข้องปรับตัวขึ้นแข็งแกร่ง ตัวอย่างเช่น KBAN28P1511A +2.4% เทียบกับหุ้นอ้างอิงที่ปรับตัวลง -0.8% IRPC28P1509A +14.3% เทียบกับหุ้นอ้างอิงที่ปรับตัวลง -2.3% ทั้งนี้ กลุ่มรับเหมาก่อสร้างปรับตัวขึ้นสวนตลาดโดยรวม ตัวอย่างเช่น ITD28C1509A +5.0% เทียบกับหุ้นอ้างอิงที่ปรับตัวขึ้น +1.3% และ STEC28C1512A +3.5% เทียบกับหุ้นอ้างอิงที่ปรับตัวขึ้น +0.9% ตามลำดับ ส่วน Call DW บนหุ้นพลังงานและธนาคารปรับตัวลงตามหุ้นอ้างอิงเช่น PTT28C1510A -8.7%
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 28,601.89 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  913.31 ล้านบาท
คิดเป็น 3.2%  